**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**IZGLĪTĪBAS, KULTŪRAS UN SPORTA JAUTĀJUMU**

**KOMITEJAS SĒDES PROTOKOLS**

Nr.6

2024. gada 11. jūnijā

Sēde sasaukta plkst. 10:00

Sēdi atklāj plkst. 10:00

Sēde notiek videokonferences režīmā tiešsaistē Webex platformā.

Komitejas sēde ir atklāta.

**Sēdi vada:** Kristaps Močāns.

**Sēdi protokolē:** Dace Tauriņa.

**Sēdē piedalās deputāti:** Kristaps Močāns, Arvīds Ozols, Jānis Remess, Ziedonis Rubezis, Regīna Tamane.

**Sēdē piedalās:** Agija Straume, Aiga Briede, Aigars Erdmanis, Aija Baune, Aija Liepa, Aira Lapkovska, (vārds uzvārds) (e-pasts), Andris Garklāvs, Andris Zunde, Anna Siliņa, Antra Kamala, Ausma Eglīte, Baiba Martinsone, Beāte Kožina, Broņislava Sauka, Dace Liniņa, Dagnis Straubergs, Dita Kalniņa, Dita Lejniece, Dita Rulle, Diāna Zaļupe, Elīna Lilenblate, Elēna Silāja, Elīna Rūtentāle, Gunita Gulbe, Hedviga Podziņa, Ieva Mahte, Ieva Zilvere, Ilga Tiesnese, Ilze Kapmale, Indra Laura Lazdiņa, Inese Dubulte, Ineta Laizāne, Inga Neimane, Inita Hartmane, Iveta Beļauniece, Iveta Umule, Izita Kļaviņa, Jana Beķere, Jana Lāce, Juris Graudiņš, Justīne Borozdina, Katrīna Žibala, Kristiāna Bojane, Kristīne Mežapuķe, Kārlis Irmejs, Laila Ulmane, Laura Siksaliete, Liene Berga, Liene Ungure, Liene Čečiņa, Linda Helēna Griškoite, Linita Amoliņa, Lāsma Liepiņa, Līga Borozdina, Līga Liepiņa, Līva Aizsila, Māris Beļaunieks, Mārīte Purmale, Raimonds Straume, Rita Lavendele, Rūdolfs Pelēkais, Sandra Smiltniece, Sanita Kānīte, Santa Čingule, Sarmīte Frīdenfelde, Valda Tinkusa, Valentīna Kukule, Vitrupes bibliotēka (vitrupesbiblioteka@limbazunovads.lv), Zane Balode, Zinta Skrastiņa, Ģirts Ieleja.

**Darba kārtība:**

1. Par darba kārtību.
2. Par Limbažu novada pašvaldības domes saistošo noteikumu „Par bērnu uzņemšanas un atskaitīšanas kārtību Limbažu novada pašvaldības izglītības iestādēs, kas īsteno pirmsskolas izglītības programmas” projekta nodošanu sabiedrības viedokļa noskaidrošanai.
3. Par Limbažu novada pašvaldības domes saistošo noteikumu “Kārtība, kādā Limbažu novada pašvaldība sedz braukšanas izdevumus izglītojamiem” nodošanu sabiedrības viedokļa noskaidrošanai.
4. Par Limbažu novada Galvenās bibliotēkas un tās filiālbibliotēku lietošanas noteikumu apstiprināšanu.
5. Par Alojas bibliotēkas un tās filiālbibliotēku lietošanas noteikumu apstiprināšanu.
6. Par valsts budžeta finansējuma Ukrainas civiliedzīvotāju ēdināšanas atbalstam izglītojamiem iekļaušanu pašvaldības budžetā.
7. Par dalību projektā “PROTI un DARI 2.0.” Nr.4.2.3.4/1/24/I/001 un sadarbības līguma slēgšanu ar Jaunatnes starptautisko programmu aģentūru.
8. Par projekta "Limbažu novada speciālās pamatskolas infrastruktūras un mācību vides pilnveide" īstenošanu.
9. Par izmaiņām Limbažu novada pašvaldības iestāžu darbinieku amatu klasificēšanas apkopojumā.
10. (papildu d.k. jaut.) Par Limbažu Galvenās bibliotēkas nosaukuma maiņu un nolikuma apstiprināšanu.
11. (papildu d.k. jaut.) Par Alojas pilsētas bibliotēkas nosaukuma maiņu un nolikuma apstiprināšanu.
12. (papildu d.k. jaut.) Par Ozolaines pirmsskolas izglītības iestādes nolikuma apstiprināšanu.
13. Informācijas.

**1.**

**Par darba kārtību**

Ziņo Kristaps Močāns

Iepazinusies ar Izglītības, kultūras un sporta jautājumu komitejas priekšsēdētāja vietnieka Kristapa Močāna priekšlikumu apstiprināt sēdes darba kārtību, **atklāti balsojot: PAR** – 5 deputāti (Kristaps Močāns, Arvīds Ozols, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

apstiprināt šādu sēdes darba kārtību:

1. Par darba kārtību.
2. Par Limbažu novada pašvaldības domes saistošo noteikumu „Par bērnu uzņemšanas un atskaitīšanas kārtību Limbažu novada pašvaldības izglītības iestādēs, kas īsteno pirmsskolas izglītības programmas” projekta nodošanu sabiedrības viedokļa noskaidrošanai.
3. Par Limbažu novada pašvaldības domes saistošo noteikumu “Kārtība, kādā Limbažu novada pašvaldība sedz braukšanas izdevumus izglītojamiem” nodošanu sabiedrības viedokļa noskaidrošanai.
4. Par Limbažu novada Galvenās bibliotēkas un tās filiālbibliotēku lietošanas noteikumu apstiprināšanu.
5. Par Alojas bibliotēkas un tās filiālbibliotēku lietošanas noteikumu apstiprināšanu.
6. Par valsts budžeta finansējuma Ukrainas civiliedzīvotāju ēdināšanas atbalstam izglītojamiem iekļaušanu pašvaldības budžetā.
7. Par dalību projektā “PROTI un DARI 2.0.” Nr.4.2.3.4/1/24/I/001 un sadarbības līguma slēgšanu ar Jaunatnes starptautisko programmu aģentūru.
8. Par projekta "Limbažu novada speciālās pamatskolas infrastruktūras un mācību vides pilnveide" īstenošanu.
9. Par izmaiņām Limbažu novada pašvaldības iestāžu darbinieku amatu klasificēšanas apkopojumā.
10. Par Limbažu Galvenās bibliotēkas nosaukuma maiņu un nolikuma apstiprināšanu.
11. Par Alojas pilsētas bibliotēkas nosaukuma maiņu un nolikuma apstiprināšanu.
12. Par Ozolaines pirmsskolas izglītības iestādes nolikuma apstiprināšanu.
13. Informācijas.

**2.**

**Par Limbažu novada pašvaldības domes saistošo noteikumu „Par bērnu uzņemšanas un atskaitīšanas kārtību Limbažu novada pašvaldības izglītības iestādēs, kas īsteno pirmsskolas izglītības programmas” projekta nodošanu sabiedrības viedokļa noskaidrošanai**

Ziņo Līga Liepiņa

Pamatojoties uz ar Pašvaldību likuma 4. panta pirmās daļas 4. punktu pašvaldības viena no autonomajām funkcijām gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību. Izglītības likuma 17. panta trešās daļas 28. punktā noteikts, ka pašvaldība ievēro citos normatīvajos aktos noteiktās pašvaldību funkcijas izglītības jomā. Vispārējās izglītības likuma 26. panta pirmā daļa nosaka, ka pašvaldību vispārējās pirmsskolas izglītības iestādēs izglītojamos uzņem izglītības iestādes dibinātāja noteiktajā kārtībā, ievērojot Izglītības likuma un citu likumu noteikumus.

Pašvaldību likuma 46. panta trešā daļa nosaka, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā.

Pašvaldību likuma Pārejas noteikumu 6. punkts nosaka, ka dome izvērtē uz likuma “Par pašvaldībām” normu pamata izdoto saistošo noteikumu atbilstību šim likumam un izdod jaunus saistošos noteikumus atbilstoši šajā likumā ietvertajam pilnvarojumam. Līdz jaunu saistošo noteikumu spēkā stāšanās dienai, bet ne ilgāk kā līdz 2024. gada 30. jūnijam piemērojami uz likuma “Par pašvaldībām” normu pamata izdotie saistošie noteikumi, ciktāl tie nav pretrunā ar šo likumu. Ievērojot iepriekš minēto, nepieciešams izdot jaunus saistošos noteikumus.

Pamatojoties uz Vispārējās izglītības likuma 26. panta pirmo daļu, Pašvaldību likuma 10. panta pirmās daļas 21. punktu, 44. panta otro daļu, 46. panta trešo daļu, **atklāti balsojot: PAR** – 5 deputāti (Kristaps Močāns, Arvīds Ozols, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Nodot Limbažu novada pašvaldības domes saistošo noteikumu “Par bērnu uzņemšanas un atskaitīšanas kārtību Limbažu novada pašvaldības izglītības iestādēs, kas īsteno pirmsskolas izglītības programmas” projektu sabiedrības viedokļa noskaidrošanai (pielikumā).
2. Pieņemt zināšanai Limbažu novada pašvaldības domes saistošo noteikumu “Par bērnu uzņemšanas un atskaitīšanas kārtību Limbažu novada pašvaldības izglītības iestādēs**,** kas īsteno pirmsskolas izglītības programmas” paskaidrojuma rakstu (pielikumā).
3. Uzdot Sabiedrisko attiecību nodaļai saistošo noteikumu projektu publicēt pašvaldības oficiālajā tīmekļvietnē sabiedrības viedokļa noskaidrošanai, nosakot termiņu viedokļa paušanai - divas nedēļas no saistošo noteikumu publicēšanas dienas pašvaldības oficiālajā tīmekļvietnē.
4. Limbažu novada Izglītības pārvaldei pēc viedokļu saņemšanas tos apkopot un atspoguļot saistošo noteikumu projekta paskaidrojuma rakstā.
5. Limbažu novada Izglītības pārvaldei pēc sabiedrības viedokļa noskaidrošanas un apkopošanas atkārtoti vērsties Limbažu novada domes Izglītības, kultūras un sporta jautājumu komitejā noteikumu izskatīšanai.
6. Saistošo noteikumu projektu un to paskaidrojuma rakstu nosūtīt viedokļa sniegšanai Izglītības un zinātnes ministrijai.
7. Atbildīgais par lēmuma izpildi Limbažu novada Izglītības pārvalde.
8. Kontroli par lēmuma izpildi noteikt Limbažu novada pašvaldības izpilddirektoram A. Ārgalim.

**3.**

**Par Limbažu novada pašvaldības domes saistošo noteikumu “Kārtība, kādā Limbažu novada pašvaldība sedz braukšanas izdevumus izglītojamiem” nodošanu sabiedrības viedokļa noskaidrošanai**

Ziņo Līga Liepiņa, debatēs piedalās Lāsma Liepiņa, Kristaps Močāns

Saskaņā ar Sabiedriskā transporta pakalpojumu likuma 14. panta trešo daļu, pašvaldībām ir tiesības noteikt braukšanas maksas atvieglojumus savā administratīvajā teritorijā, ja ar šo braukšanas maksas atvieglojumu noteikšanu pārvadātājam radītos zaudējumus pilnībā kompensē no pašvaldības budžeta. Nosakot braukšanas maksas atvieglojumus, par vienīgo kritēriju nedrīkst izmantot personas deklarēto dzīvesvietu.

Atbilstoši Ministru kabineta 2021. gada 22. jūnija noteikumu Nr. 414 “Braukšanas maksas atvieglojumu noteikumi” 12. un 13. punktā noteiktajam, ārpus pilsētas teritorijas dzīvojošiem vispārējās pamatizglītības iestādes (1.–9. klase) izglītojamiem ir tiesības saņemt kompensāciju 100 % apmērā par braukšanas izdevumiem, kas saistīti ar braucieniem mācību gada laikā no dzīvesvietas līdz izglītības iestādei un atpakaļ attiecīgās novada pašvaldības teritorijā, izmantojot sabiedrisko transportlīdzekli, kas pārvadā pasažierus pilsētas un reģionālās nozīmes maršrutos. Ārpus pilsētas teritorijas dzīvojošiem vispārējās vidējās izglītības iestādes (klātienes 10.–12. klase) izglītojamiem ir tiesības saņemt kompensāciju 50 % apmērā par braukšanas izdevumiem, kas saistīti ar braucieniem mācību gada laikā no dzīvesvietas līdz izglītības iestādei un atpakaļ attiecīgās novada pašvaldības administratīvajā teritorijā, izmantojot sabiedrisko transportlīdzekli, kas pārvadā pasažierus pilsētas un reģionālās nozīmes maršrutos. Iepriekš minēto Ministru kabineta noteikumu 17.punktā ir noteikts, ka šo noteikumu 12. un 13. punktā minēto kategoriju pasažieri biļeti iegādājas par pilnu maksu, un braukšanas izdevumus viņiem pašvaldības noteiktajā kārtībā sedz no attiecīgās pašvaldības budžeta.

Saskaņā ar Izglītības likuma 17. panta trešās daļas 14. punktu pašvaldībai jānodrošina transportu izglītojamo nokļūšanai izglītības iestādē un atpakaļ dzīvesvietā, ja nav iespējams izmantot sabiedrisko transportu.

Pašvaldību likuma Pārejas noteikumu 6.punkts nosaka, ka dome izvērtē uz likuma “Par pašvaldībām” normu pamata izdoto saistošo noteikumu atbilstību šim likumam un izdod jaunus saistošos noteikumus atbilstoši šajā likumā ietvertajam pilnvarojumam. Līdz jaunu saistošo noteikumu spēkā stāšanās dienai, bet ne ilgāk kā līdz 2024. gada 30. jūnijam piemērojami uz likuma “Par pašvaldībām” normu pamata izdotie saistošie noteikumi, ciktāl tie nav pretrunā ar šo likumu. Ievērojot iepriekš minēto, nepieciešams izdot jaunus saistošos noteikumus.

Pašvaldību likuma 46. panta trešā daļa nosaka, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā.

Pamatojoties uz Sabiedriskā transporta pakalpojumu likuma 14. panta trešo daļu, Ministru kabineta 2021. gada 22. jūnija noteikumu Nr. 414 “Braukšanas maksas atvieglojumu noteikumi” 17. punktu, Izglītības likuma 17. panta trešās daļas 14. punktu, Pašvaldību likuma 44. panta otro daļu, 46. panta trešo daļu, **atklāti balsojot: PAR** – 5 deputāti (Kristaps Močāns, Arvīds Ozols, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Nodot Limbažu novada pašvaldības domes saistošo noteikumu “Kārtība, kādā Limbažu novada pašvaldība sedz braukšanas izdevumus izglītojamiem” projektu sabiedrības viedokļa noskaidrošanai (pielikumā).
2. Pieņemt zināšanai Limbažu novada pašvaldības domes saistošo noteikumu. “Kārtība, kādā Limbažu novada pašvaldība sedz braukšanas izdevumus izglītojamiem” paskaidrojuma rakstu (pielikumā).
3. Uzdot Sabiedrisko attiecību nodaļai saistošo noteikumu projektu publicēt pašvaldības oficiālajā tīmekļvietnē sabiedrības viedokļa noskaidrošanai, nosakot termiņu viedokļa paušanai - divas nedēļas no saistošo noteikumu publicēšanas dienas pašvaldības oficiālajā tīmekļvietnē.
4. Limbažu novada Izglītības pārvaldei pēc viedokļu saņemšanas tos apkopot un atspoguļot saistošo noteikumu projekta paskaidrojuma rakstā.
5. Limbažu novada Izglītības pārvaldei pēc sabiedrības viedokļa noskaidrošanas un apkopošanas atkārtoti vērsties Limbažu novada domes Izglītības, kultūras un sporta jautājumu komitejā un Finanšu komitejā saistošo noteikumu izskatīšanai.
6. Atbildīgais par lēmuma izpildi Limbažu novada Izglītības pārvalde.
7. Kontroli par lēmuma izpildi noteikt Limbažu novada pašvaldības izpilddirektoram A.Ārgalim.

Limbažu novada pašvaldības Centrālās pārvaldes Finanšu un ekonomikas nodaļas galvenā ekonomiste Lāsma Liepiņa lūdz precizēt paskaidrojuma rakstā 2. punktu.

**4.**

**Par Limbažu novada Galvenās bibliotēkas un tās filiālbibliotēku lietošanas noteikumu apstiprināšanu**

Ziņo Elīna Lilenblate, debatēs piedalās Arvīds Ozols

Saskaņā ar Bibliotēku likuma 21. panta otro daļu, bibliotēkas lietošanas noteikumus izstrādā bibliotēka, bet apstiprina bibliotēkas dibinātājs. Limbažu novada pašvaldība kā Limbažu novada Galvenās bibliotēkas dibinātāja lemj par izveidotās iestādes lietošanas noteikumu apstiprināšanu.

Veicot kultūras iestāžu reorganizāciju, saskaņā ar Limbažu novada domes 23.05.2024. lēmumu Nr. 409 (protokols Nr.9, 82.) “Par Limbažu novada kultūras iestāžu reorganizāciju”, Limbažu novada Galvenajā bibliotēkā tiek mainīta tās struktūra, ko nosaka iestādes nolikums. Tā rezultātā arī Limbažu novada Galvenās bibliotēkas un tās filiālbibliotēku lietošanas noteikumi izstrādāti jaunā redakcijā.

Pamatojoties uz Pašvaldību likuma 10. panta pirmās daļas 21. punktu, 50. panta pirmo daļu, Bibliotēku likuma 21. panta otro daļu, **atklāti balsojot: PAR** – 5 deputāti (Kristaps Močāns, Arvīds Ozols, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Apstiprināt Limbažu novada pašvaldības noteikumus Nr.\_\_ “Limbažu novada Galvenās bibliotēkas un tās filiālbibliotēku lietošanas noteikumi” (pielikumā).
2. Atzīt par spēku zaudējušiem, ar Limbažu novada domes 28.03.2019. sēdes lēmumu (protokols Nr.5, 9.§) apstiprinātos, Limbažu Galvenās bibliotēkas un tās filiālbibliotēku lietošanas noteikumus.
3. Atbildīgo par lēmuma izpildi noteikt Limbažu novada Galvenās bibliotēkas direktori.
4. Kontroli par lēmuma izpildi uzdot Limbažu novada Kultūras pārvaldes vadītājai.
5. Lēmuma projektu virzīt izskatīšanai Limbažu novada domes sēdē.

**5.**

**Par Alojas bibliotēkas un tās filiālbibliotēku lietošanas noteikumu apstiprināšanu**

Ziņo Sarmīte Frīdenfelde

Saskaņā ar Bibliotēku likuma 21. panta otro daļu, bibliotēkas lietošanas noteikumus izstrādā bibliotēka, bet apstiprina bibliotēkas dibinātājs. Limbažu novada pašvaldība kā Alojas bibliotēkas dibinātāja lemj par izveidotās iestādes nolikuma apstiprināšanu.

Veicot kultūras iestāžu reorganizāciju, saskaņā ar Limbažu novada domes 23.05.2024. lēmumu Nr. 409 (protokols Nr.9, 82.) “Par Limbažu novada kultūras iestāžu reorganizāciju”, Alojas bibliotēkā tiek mainīta tās struktūra, ko nosaka iestādes nolikums. Tā rezultātā Alojas bibliotēkas un tās filiālbibliotēku lietošanas noteikumi izstrādāti jaunā redakcijā.

Pamatojoties uz Pašvaldību likuma 10. panta pirmās daļas 21. punktu, 50.panta pirmo daļu, Bibliotēku likuma 21.panta otro daļu, **atklāti balsojot: PAR** – 5 deputāti (Kristaps Močāns, Arvīds Ozols, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Apstiprināt Limbažu novada pašvaldības noteikumus Nr.\_\_ “Alojas bibliotēkas un tās filiālbibliotēku lietošanas noteikumi” (pielikumā).
2. Atzīt par spēku zaudējušiem, ar Alojas novada domes 28.10.2020. sēdes lēmumu Nr.423 (protokols Nr.17,19#) apstiprinātos, Alojas pilsētas bibliotēkas lietošanas noteikumus.
3. Atbildīgo par lēmuma izpildi noteikt Alojas bibliotēkas vadītāju.
4. Kontroli par lēmuma izpildi uzdot Limbažu novada Kultūras pārvaldes vadītājai.
5. Lēmuma projektu virzīt izskatīšanai Limbažu novada domes sēdē.

**6.**

**Par valsts budžeta finansējuma Ukrainas civiliedzīvotāju ēdināšanas atbalstam izglītojamiem iekļaušanu pašvaldības budžetā**

Ziņo Jana Beķere

Pamatojoties uz Ukrainas civiliedzīvotāju atbalsta likuma 131. panta septīto daļu un Ministru kabineta 2019. gada 10. decembra noteikumiem Nr. 614 "Kārtība, kādā aprēķina, piešķir un izlieto valsts budžetā paredzētos līdzekļus izglītojamo ēdināšanai” (turpmāk – Noteikumi Nr.614), Izglītības un zinātnes ministrijas 2024.gada 9.janvāra rīkojumu Nr. 1-2e/24/7, lai nodrošinātu Ukrainas civiliedzīvotājiem, kuri 2023. gada 1. septembrī reģistrēti Valsts izglītības informācijas sistēmā ar apakšstatusu "Ukrainas civiliedzīvotājs" finansējumu izglītojamo ēdināšanas pakalpojuma nodrošināšanai laikposmam no 2024. gada 1. janvāra līdz 2024. gada 31. maijam, nepieciešams piešķirto valsts budžeta finansējumu **EUR 889,92** apmērā, iekļaut:

* Limbažu novada pašvaldības Limbažu vidusskolas budžetā EUR **593,28**;
* Salacgrīvas vidusskolas budžetā EUR **296,64**,

vienlaikus paredzot augstāk minēto summu iekļaušanu Limbažu novada pašvaldības budžetā.

Lai sniegtu atbalstu un palīdzību Ukrainas civiliedzīvotājiem, kuri izceļojuši no Ukrainas vai kuri nevar atgriezties Ukrainā Krievijas Federācijas izraisītā bruņotā konflikta dēļ, kā arī pamatojoties uz Pašvaldību likuma 10. panta pirmās daļas 21. punktu, Ukrainas civiliedzīvotāju atbalsta likuma 8. panta pirmo daļu, 131. panta septīto daļu, Noteikumu Nr.614 "Kārtība, kādā aprēķina, piešķir un izlieto valsts budžetā paredzētos līdzekļus izglītojamo ēdināšanai” 7. un 9. punktu, likuma “Par pašvaldību budžetiem” 30. pantu, **atklāti balsojot: PAR** – 5 deputāti (Kristaps Močāns, Arvīds Ozols, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Iekļaut mērķdotācijas ieņēmumus un izdevumus par piemaksām pedagogiem **EUR 593,28** Limbažu novada pašvaldības Limbažu vidusskolas 2024. gada budžetā.
2. Iekļaut mērķdotācijas ieņēmumus un izdevumus par piemaksām pedagogiem **EUR 296,64** Limbažu novada pašvaldības Salacgrīvas vidusskolas 2024. gada budžetā.
3. Noteikt atbildīgo par finansējuma izlietojumu atbilstoši finansējuma piešķīrēja nosacījumiem Limbažu vidusskolas direktoru Ziedoni Rubezi un Salacgrīvas vidusskolas direktori Sanitu Straubergu.
4. Piešķirto finansējumu iekļaut kārtējās domes sēdes lēmuma projektā “Grozījumi Limbažu novada pašvaldības domes 2024. gada 21. februāra saistošajos noteikumos Nr.8 „Par Limbažu novada pašvaldības 2024. gada budžetu”.
5. Atbildīgo par finansējuma iekļaušanu budžetā un pārskata iesniegšanu par finansējuma izlietošanu, izmantojot Valsts kases e-pakalpojumu "ePārskati", noteikt Finanšu un ekonomikas nodaļas vadītāju.
6. Kontroli par lēmuma izpildi uzdot Limbažu novada pašvaldības izpilddirektoram.
7. Lēmuma projektu virzīt izskatīšanai Limbažu novada domes sēdē.

**7.**

**Par dalību projektā “PROTI un DARI 2.0.” Nr.4.2.3.4/1/24/I/001 un sadarbības līguma slēgšanu ar Jaunatnes starptautisko programmu aģentūru**

Ziņo Elīna Rūtentāle, debatēs piedalās Kristaps Močāns, Regīna Tamane

Jaunatnes starptautisko programmu aģentūras (turpmāk – JSPA) Eiropas Savienības kohēzijas politikas programmas 2021.–2027. gadam 4.2.3. specifiskā atbalsta mērķa “Sekmēt to, lai – jo īpaši nelabvēlīgā situācijā esošām grupām – būtu vienlīdzīga piekļuve kvalitatīvai un iekļaujošai izglītībai un mācībām un iespēja to iegūt, sākot ar pirmsskolas izglītību un aprūpi un vispārējās izglītības un profesionālās izglītības un mācību gaitā līdz pat augstākajai izglītībai un pieaugušo izglītībai un mācībām, tostarp veicināt mācību mobilitāti visiem un atvieglot piekļūstamības iespējas personām ar invaliditāti” **4.2.3.4. pasākuma “Sekmēt NEET jauniešu integrēšanos izglītībā un nodarbinātībā” projekta “PROTI un DARI 2.0.”, Nr. 4.2.3.4/1/24/I/001** mērķis ir attīstīt mērķa grupas jauniešu (vecumā no 15 līdz 29 gadiem (ieskaitot), kuri nemācās, nestrādā, neapgūst arodu un nav reģistrēti Nodarbinātības valsts aģentūrā kā bezdarbnieki) prasmes un veicināt viņu iesaisti mācību pasākumos un izglītības ieguvē, nodarbinātībā vai Nodarbinātības valsts aģentūras īstenotajos pasākumos, kā arī nevalstisko organizāciju vai jauniešu centru darbībā.

Limbažu novada pašvaldība 03.06.2024. reģ. Nr. 6-3/13 ir saņēmusi Izglītības un zinātnes ministrijas apstiprinājumu par piešķirtajām kvotām un finansējumu - **24 jaunieši un finansējums EUR 51756,62 apmērā**.

Lai pašvaldība iesaistītos projektā “PROTI un DARI 2.0.”, atbilstoši Ministru kabineta 2023.gada 5.decembra noteikumu Nr. 722 “Eiropas Savienības kohēzijas politikas programmas 2021.–2027. gadam 4.2.3. specifiskā atbalsta mērķa "Sekmēt to, lai – jo īpaši nelabvēlīgā situācijā esošām grupām – būtu vienlīdzīga piekļuve kvalitatīvai un iekļaujošai izglītībai un mācībām un iespēja to iegūt, sākot ar pirmsskolas izglītību un aprūpi un vispārējās izglītības un profesionālās izglītības un mācību gaitā līdz pat augstākajai izglītībai un pieaugušo izglītībai un mācībām, tostarp veicināt mācību mobilitāti visiem un atvieglot piekļūstamības iespējas personām ar invaliditāti" 4.2.3.4. pasākuma "Sekmēt NEET jauniešu integrēšanos izglītībā un nodarbinātībā" īstenošanas noteikumi” (turpmāk - Ministru kabineta 2023.gada 5.decembra noteikumi Nr. 722) 20. punktā noteiktajam: “Sadarbības partneris – valstspilsētas pašvaldība vai novada pašvaldība – var tikt iesaistīts projekta īstenošanā, ja attiecīgās pašvaldības dome ir pieņēmusi lēmumu piedalīties projektā un nodrošināt nepieciešamos cilvēkresursus šo noteikumu 25.1., 25.2. un 25.3. apakšpunktā minēto atbalstāmo darbību īstenošanai attiecīgās pašvaldības administratīvajā teritorijā.”.

Ņemot vērā iepriekš minēto un pamatojoties uz Pašvaldību likuma 10. panta pirmās daļas 21. punktu, Ministru kabineta 2023. gada 5. decembra noteikumiem Nr. 722“Eiropas Savienības kohēzijas politikas programmas 2021.–2027. gadam 4.2.3. specifiskā atbalsta mērķa “Sekmēt to, lai – jo īpaši nelabvēlīgā situācijā esošām grupām – būtu vienlīdzīga piekļuve kvalitatīvai un iekļaujošai izglītībai un mācībām un iespēja to iegūt, sākot ar pirmsskolas izglītību un aprūpi un vispārējās izglītības un profesionālās izglītības un mācību gaitā līdz pat augstākajai izglītībai un pieaugušo izglītībai un mācībām, tostarp veicināt mācību mobilitāti visiem un atvieglot piekļūstamības iespējas personām ar invaliditāti” 4.2.3.4. pasākuma “Sekmēt NEET jauniešu integrēšanos izglītībā un nodarbinātībā” īstenošanas noteikumi”, Valsts pārvaldes iekārtas likuma 54. panta pirmo, trešo un piekto daļu, 61.panta pirmo daļu, Limbažu novada pašvaldības domes 2023. gada 28. septembra saistošo noteikumu Nr. 17 “Limbažu novada pašvaldības nolikums” 42. punktu, **atklāti balsojot: PAR** – 5 deputāti (Kristaps Močāns, Arvīds Ozols, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Piedalīties Projektā “PROTI un DARI 2.0” un nodrošināt nepieciešamos cilvēkresursus Ministru kabineta 2023. gada 5. decembra noteikumu Nr. 722 25.1., 25.2. un 25.3. apakšpunktā minēto atbalstāmo darbību īstenošanai Limbažu novada pašvaldības administratīvajā teritorijā.
2. Slēgt sadarbības līgumu ar Jaunatnes starptautisko programmu aģentūru (reģistrācijas Nr. 90001825883, juridiskā adrese: Mūkusalas iela 41, Rīga, LV-1004) par projekta “PROTI un DARI 2.0.”, Nr.4.2.3.4/1/24/I/001 ieviešanu un īstenošanu Limbažu novada pašvaldībā (saskaņā ar pielikumu).
3. Uzdot Limbažu novada pašvaldības Domes priekšsēdētājam D. Straubergam noslēgt šī lēmuma 2. punktā noteikto sadarbības līgumu.
4. Atbildīgo par lēmuma izpildi noteikt Limbažu novada Izglītības pārvaldi.
5. Kontroli par lēmuma izpildi uzdot Limbažu novada pašvaldības izpilddirektoram A. Ārgalim.
6. Lēmuma projektu virzīt izskatīšanai Limbažu novada domes sēdē.

**8.**

**Par projekta "Limbažu novada speciālās pamatskolas infrastruktūras un mācību vides pilnveide" īstenošanu**

Ziņo Anna Siliņa, debatēs piedalās Kristaps Močāns

Limbažu novada pašvaldība ar 14.11.2023. Ministru kabineta noteikumiem Nr. 656 “Eiropas Savienības kohēzijas politikas programmas 2021.–2027. gadam 4.2.1. specifiskā atbalsta mērķa "Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā" 4.2.1.3. pasākuma "Infrastruktūras un mācību vides pilnveide efektīvas, kvalitatīvas un mūsdienīgas izglītības īstenošanai speciālās izglītības iestādēs" īstenošanas noteikumi” (turpmāk – MK noteikumi Nr. 656) izvirzīta Eiropas Reģionālās attīstības fonda (turpmāk – ERAF) finansējuma piešķiršanai 289 734 EUR apmērā Limbažu novada speciālās izglītības iestādes mācību vides un infrastruktūras, materiāltehniskā nodrošinājuma un mācību līdzekļu pilnveidošanai.

11.03.2024. Limbažu novada pašvaldība saņēmusi Centrālās finanšu un līgumu aģentūras vēstuli ar uzaicinājumu iesniegt projekta iesniegumu Eiropas Savienības kohēzijas politikas programmas 2021. – 2027. gadam 4.2.1.3 pasākumā "Infrastruktūras un mācību vides pilnveide efektīvas, kvalitatīvas un mūsdienīgas izglītības īstenošanai speciālās izglītības iestādēs". Projekta iesnieguma iesniegšanas termiņš ir šī gada 30. augusts.

Projektā “Limbažu novada speciālās pamatskolas infrastruktūras un mācību vides pilnveide” (turpmāk – Projekts) iecerēts veikt vairāku izglītības iestādes divu ēku mācību telpu, internāta istabiņu, gaiteņu un sanitāro mezglu atjaunošanu, optiskā interneta kabeļa izbūvi un bērnu rotaļu laukuma izveidi.

Projekta iecere izskatīta un atzīta par atbalstāmu 2023.gada augusta Projektu uzraudzības komisijas sēdē.

Projekta iecere iekļauta Limbažu novada pašvaldības Attīstības programmas 2022. – 2028.gadam Investīciju plānā 2024. – 2026.gadam (pasākums Nr. 46).

Atbilstoši MK noteikumiem Nr. 656. ERAF finansējums nedrīkst pārsniegt 85% no Projekta attiecināmajām izmaksām. Pašvaldībai jānodrošina līdzfinansējums vismaz 15% apmērā.

Projekta īstenošanai iespējams saņemt avansu un starpposma maksājumus līdz 90% no ERAF finansējuma.

Atbilstoši 09.12.2023. likumam “Par valsts budžetu 2024.gadam un budžeta ietvaru 2024., 2025. un 2026.gadam”, projekta īstenošanai (ERAF līdzfinansējuma priekšfinansēšanai un pašvaldības līdzfinansējuma segšanai) iespējams saņemt aizņēmumu Valsts kasē.

Projekts jāīsteno līdz 2029.gada 31.decembrim.

Pamatojoties uz Pašvaldību likuma 4. panta pirmās daļas 4. punktu, 5. pantu un 10. panta pirmās daļas ievaddaļu, **atklāti balsojot: PAR** – 5 deputāti (Kristaps Močāns, Arvīds Ozols, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Atbalstīt ieceri īstenot projektu “Limbažu novada speciālās pamatskolas infrastruktūras un mācību vides pilnveide” par kopējo summu 340 863,53 EUR, t.sk. Eiropas Reģionālās attīstības fonda finansējums 289 734 EUR un Limbažu novada pašvaldības līdzfinansējums 51 129,53 EUR.
2. Uzdot Attīstības un projektu nodaļai sadarbībā ar Limbažu novada speciālo pamatskolu sagatavot un līdz šī gada 30.augustam iesniegt projekta iesniegumu Centrālās finanšu un līgumu aģentūras Kohēzijas politikas fondu vadības informācijas sistēmā.
3. Projekta atbalsta gadījumā uzdot Attīstības un projektu nodaļas vadītāja vietniecei projektu vadības jautājumos Annai Siliņai veikt projekta vadītājas pienākumus un virzīt Limbažu novada domei izskatīšanai lēmuma projektu par saņemtā Eiropas Reģionālās attīstības fonda (turpmāk – ERAF) finansējuma iekļaušanu budžetā, nepieciešamā ERAF priekšfinansējuma un Limbažu novada pašvaldības līdzfinansējuma piešķiršanu.
4. Atbildīgo par lēmuma izpildi noteikt Attīstības un projektu nodaļas vadītāju.
5. Kontroli par lēmuma izpildi uzdot veikt Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.

**9.**

**Par izmaiņām Limbažu novada pašvaldības iestāžu darbinieku amatu klasificēšanas apkopojumā**

Ziņo Sandra Smiltniece

Saskaņā ar Limbažu novada domes lēmumu Nr. 257 (protokols Nr.7., 3.) “Par Baumaņu Kārļa Viļķenes pamatskolas likvidāciju”, nepieciešams veikt izmaiņas Limbažu novada pašvaldības iestāžu amatu klasificēšanas apkopojumā (apstiprināts ar Limbažu novada domes 23.11.2023. lēmumu Nr. 1042 (protokols Nr.14, 113.)).

Ņemot vērā augstāk minēto un saskaņā ar Valsts pārvaldes iekārtas likuma 10. panta desmito daļu, Valsts un pašvaldību institūciju amatpersonu un darbinieku atlīdzības likuma 7. pantu, Ministru kabineta 2022. gada 26. aprīļa noteikumiem Nr. 262 “Valsts un pašvaldību institūciju amatu katalogs, amatu klasifikācijas un amatu apraksta izstrādāšanas kārtība”, Ministru kabineta 2017.gada 23.maija noteikumiem Nr. 264 “Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām”, Pašvaldību likuma 10. panta pirmās daļas 21.punktu, **atklāti balsojot: PAR** – 4 deputāti (Kristaps Močāns, Jānis Remess, Ziedonis Rubezis, Regīna Tamane), **PRET –** deputāts Arvīds Ozols, **ATTURAS –** nav, komiteja **NOLEMJ:**

1. Veikt izmaiņasLimbažu novada domes 23.11.2023. lēmumā Nr. 1042 "Par Limbažu novada pašvaldības iestāžu amatu klasificēšanas apkopojuma apstiprināšanu" 6. pielikumā “Limbažu novada pašvaldības iestāžu amatu klasificēšanas apkopojums IZGLĪTĪBAS IESTĀDES”:

SVĪTROT Limbažu novada pašvaldības iestāžu darbinieku amatu klasificēšanas apkopojuma sadaļu “**Baumaņu Kārļa Viļķenes pamatskola”** :

|  |  |  |  |  |  |  |
| --- | --- | --- | --- | --- | --- | --- |
| **Nr. p.****k.** | **Amata nosaukums** | **Profesiju klasifikators** | **Saime (apakšsaime), līmenis** | **Mēnešalgu grupa** | **Vienādo amatu skaits** | **Piezīmes** |
| ~~1.~~ | ~~Saimniecības vadītājs~~ | ~~5151 03~~ | ~~3., II~~ | ~~7~~ | ~~1~~ | Svītrot, pārcelt uz Viļķenes Pagasta PSC |
| ~~2.~~ | ~~Lietvedis~~ | ~~3341 04~~ | ~~20.3., II~~ | ~~7~~ | ~~1~~ | Svītrot |
| ~~3.~~ | ~~Informācijas sistēmu uzturētājs~~ | ~~2522 04~~ | ~~21.5., I~~ | ~~7~~ | ~~0,6~~ | Svītrot |
| ~~4.~~ | ~~Pavārs~~ | ~~5120 02~~ | ~~16., V~~ | ~~6~~ | ~~2~~  | 1 slodzi svītrot, 1 slodzi pārcelt uz Ozolaines PII |
| ~~5.~~ | ~~Pavāra palīgs~~ | ~~9412 01~~ | ~~16., II~~ | ~~2~~ | ~~1,5~~ | 1 slodzi svītrot, 0,5 slodzi pārcelt uz Ozolaines PII |
| ~~6.~~ | ~~Dežurants-garderobists~~ | ~~9629 05~~ | ~~4., IA~~ | ~~3~~ | ~~1~~ | Svītrot |
| ~~7.~~ | ~~Apkopējs~~ | ~~9112 01~~ | ~~16., I~~ | ~~1~~ | ~~2,3~~ | 2 slodzes svītrot, 0,3 slodzi pārcelt uz Ozolaines PII |
| ~~8.~~ | ~~Veļas pārzinis-mazgātājs~~ | ~~9121 03~~ | ~~16., II~~ | ~~2~~ | ~~0,2~~ | Svītrot, pārcelt uz Ozolaines PII |
| ~~9.~~ | ~~Sētnieks~~ | ~~9613 01~~ | ~~16., I~~ | ~~1~~ | ~~2~~ | 1 slodzi svītrot, 1 slodzi pārcelt uz Viļķenes pagasta PSC |
| ~~10.~~ | ~~Apkopējs sporta hallē~~ | ~~9112 01~~ | ~~16., I~~ | ~~1~~ | ~~1~~ | Svītrot 0,5 slodzes, 0,5 slodzes pārcelt uz Viļķenes pagasta PSC |
| ~~11.~~ | ~~PII skolotāja palīgs~~ | ~~5312 01~~ | ~~33., I~~ | ~~4~~ | ~~2~~ | Svītrot, pārcelt uz Ozolaines PII |
| ~~12.~~ | ~~Pirmsskolas iestāžu un skolu māsa~~ | ~~2221 47~~ | ~~6.2., IVB~~ | ~~6~~ | ~~0,5~~ | Svītrot |

1. Veikt izmaiņasLimbažu novada domes 23.11.2023. lēmumā Nr. 1042 "Par Limbažu novada pašvaldības iestāžu amatu klasificēšanas apkopojuma apstiprināšanu" 5. pielikumā “Limbažu novada pašvaldības iestāžu amatu klasificēšanas apkopojums PIRMSSKOLAS IZGLĪTĪBAS IESTĀDES”:

 Limbažu novada pašvaldības iestāžu darbinieku amatu klasificēšanas apkopojumā sadaļā “Ozolaines pirmsskolas izglītības iestāde” palielināt amata vienības Nr. 5 amatu skaitu par 2, amata vienības Nr. 6 amatu skaitu par 0,3, amata vienības Nr. 7 amatu skaitu par 0,2 un pievienot jaunas amata vienības Nr. 9. (Pavārs, 1 slodze) un Nr. 10. (Pavāra palīgs, 0,5 slodzes), izsakot sadaļas “Ozolaines pirmsskolas izglītības iestāde” 5., 6., 7., 9. un 10.punktu šādā redakcijā:

|  |  |  |  |  |  |  |
| --- | --- | --- | --- | --- | --- | --- |
| **Nr. p.****k.** | **Amata nosaukums** | **Profesiju klasifikators** | **Saime (apakšsaime), līmenis** | **Mēnešalgu grupa** | **Vienādo amatu skaits** | **Piezīmes** |
| **Ozolaines pirmsskolas izglītības iestāde** |
| 5. | PII skolotāja palīgs | 5312 01 | 33., I | 4 | ~~3~~ 5 | Palielināta amata slodze, 2 slodzes pārceltas no Baumaņu Kārļa Viļķenes pamatskolas |
| 6. | Apkopējs | 9112 01 | 16., I | 1 | ~~0,45~~ 0,75 | Palielināta amata slodze, 0,3 slodzes pārceltas no Baumaņu Kārļa Viļķenes pamatskolas |
| 7. | Veļas pārzinis-mazgātājs | 9121 03 | 16., II | 2 | ~~0,5~~ 0,7 | Palielināta amata slodze, 0,2 slodzes pārceltas no Baumaņu Kārļa Viļķenes pamatskolas |
| 9. | Pavārs | 5120 02 | 16., V | 6 | 1 | Pievienota jauna amata vienība, pārcelts no Baumaņu Kārļa Viļķenes pamatskolas |
| 10. | Pavāra palīgs | 9412 01 | 16., II | 2 | 0,5 | Pievienota jauna amata vienība, pārcelts no Baumaņu Kārļa Viļķenes pamatskolas |

1. Veikt izmaiņasLimbažu novada domes 23.11.2023. lēmumā Nr. 1042 "Par Limbažu novada pašvaldības iestāžu amatu klasificēšanas apkopojuma apstiprināšanu" 11. pielikumā “Limbažu novada pašvaldības iestāžu amatu klasificēšanas apkopojums APVIENĪBU PĀRVALDES”:

* 1. Limbažu novada pašvaldības iestāžu darbinieku amatu klasificēšanas apkopojumā sadaļā Viļķenes pagasta pakalpojumu sniegšanas centrs palielināt amata vienības Nr. 4 amatu skaitu par 1 un pievienot jaunas amata vienības Nr. 11 (Saimniecības vadītājs, 1 slodze) un Nr. 12 (Apkopējs sporta hallē, 0,5 slodzes), izsakot sadaļas “Viļķenes pagasta pakalpojumu sniegšanas centrs” 4., 11.,12. punktu šādā redakcijā:

| **Nr. p.****k.** | **Amata nosaukums** | **Profesiju klasifikators** | **Saime (apakšsaime), līmenis** | **Mēnešalgu grupa** | **Vienādo amatu skaits** | **Piezīmes** |
| --- | --- | --- | --- | --- | --- | --- |
| **Viļķenes pagasta pakalpojumu sniegšanas centrs** |
| 4. | Sētnieks | 9613 01 | 16., I | 1 | ~~1,5~~ 2,5 | Palielināta amata slodze, 1 slodze pārcelta no Baumaņu Kārļa Viļķenes pamatskolas |
| 11. | Saimniecības vadītājs | 5151 03 | 3., II | 7 | 1 | Pievienota jauna amata vienība, Pārcelts no Baumaņu Kārļa Viļķenes pamatskolas |
| 12. | Apkopējs sporta hallē | 9112 01 | 16., I | 1 | 0,5 | Pievienota jauna amata vienība, pārcelts no Baumaņu Kārļa Viļķenes pamatskolas |

* 1. Saskaņā ar Katrīnas kapu, Viļķenes pagastā pārņemšanu apsaimniekošanā, nepieciešams veikt izmaiņas Limbažu novada pašvaldības iestāžu darbinieku amatu klasificēšanas apkopojumā sadaļā Viļķenes pagasta pakalpojumu sniegšanas centrs pievienot jaunu amata vienību Nr. 13 (Kapsētas pārzinis 0,5 slodzes), izsakot sadaļas “Viļķenes pagasta pakalpojumu sniegšanas centrs” 13. punktu šādā redakcijā:

| **Nr. p.****k.** | **Amata nosaukums** | **Profesiju klasifikators** | **Saime (apakšsaime), līmenis** | **Mēnešalgu grupa** | **Vienādo amatu skaits** | **Piezīmes** |
| --- | --- | --- | --- | --- | --- | --- |
| **Viļķenes pagasta pakalpojumu sniegšanas centrs** |
| 13. | Kapsētas pārzinis (Katrīnas kapos) | 5151 20 | 16., I | 1 | 0,5 | Jauna amata vieta |

1. Noteikt, ka lēmums stājas spēkā ar 2024.gada 1.augustu.
2. Atbildīgie par lēmuma izpildi Izglītības pārvaldes vadītāja, Ozolaines pirmsskolas izglītības iestādes vadītāja, Viļķenes pagasta pakalpojumu sniegšanas centra vadītāja.
3. Kontroli par lēmuma izpildi uzdot Limbažu novada Izglītības pārvaldei.
4. Lēmuma projektu virzīt izskatīšanai Limbažu novada domes sēdē.

**10.**

**Par Limbažu Galvenās bibliotēkas nosaukuma maiņu un nolikuma apstiprināšanu**

Ziņo Elīna Lilenblate

Saskaņā ar Valsts pārvaldes iekārtas likuma 73. panta pirmās daļas 1. punktu, publiskas personas orgāns un amatpersona savas kompetences ietvaros var izdot iekšējos normatīvos aktus par iestādes, iestādes izveidotās koleģiālās institūcijas vai struktūrvienības uzbūvi un darba organizāciju (nolikums, reglaments). Saskaņā ar Pašvaldību likuma 10. panta pirmās daļas 8. punktu, tikai domes kompetencē ir izveidot un reorganizēt pašvaldības administrāciju, tostarp izveidot, reorganizēt un likvidēt tās sastāvā esošās institūcijas, kā arī izdot pašvaldības institūciju nolikumus. Atbilstoši Bibliotēku likuma 4. panta otrajai daļai, bibliotēkas nolikumu (statūtus) apstiprina tās dibinātājs. Limbažu novada pašvaldība kā Limbažu novada Galvenās bibliotēkas dibinātāja lemj par izveidotās iestādes nolikuma apstiprināšanu.

Veicot kultūras iestāžu reorganizāciju, saskaņā ar Limbažu novada domes 23.05.2024. lēmumu Nr. 409 “Par Limbažu novada kultūras iestāžu reorganizāciju”, (protokols Nr.9, 82.) Limbažu novada Galvenajā bibliotēkā tiek mainīta tās struktūra, ko nosaka iestādes nolikums. Tā rezultātā nolikums izstrādāts jaunā redakcijā. Ņemot vērā, ka Limbažu Galvenā bibliotēka veic reģiona galvenās bibliotēkas funkcijas visā novadā, priekšlikums mainīt iestādes nosaukumu uz Limbažu novada Galvenā bibliotēka.

Pamatojoties uz Valsts pārvaldes iekārtas likuma 73. panta pirmās daļas 1. punktu, Pašvaldību likuma 10. panta pirmās daļas 8. punktu, Bibliotēku likuma 4. pantu, **atklāti balsojot: PAR** – 5 deputāti (Kristaps Močāns, Arvīds Ozols, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Mainīt Limbažu novada pašvaldības padotībā esošās iestādes “Limbažu Galvenā bibliotēka” (reģistrācijas Nr. 40900006212, juridiskā adrese: Parka iela 23, Limbaži, Limbažu nov., LV-4001) nosaukumu uz “Limbažu novada Galvenā bibliotēka” ar 2024. gada 1. jūliju.
2. Apstiprināt Limbažu novada Galvenās bibliotēkas nolikumu (pielikumā);
3. Atzīt par spēku zaudējušu ar Limbažu novada domes 2023. gada 23. novembra sēdes lēmumu Nr.937 (protokols Nr.14, 8.) apstiprināto Limbažu Galvenās bibliotēkas nolikumu.
4. Uzdot Limbažu novada Kultūras pārvaldes vadītājai informēt Kultūras ministriju, Kultūras informācijas sistēmu centru un veikt izmaiņas Latvijas Republikas uzņēmumu reģistrā par kultūras iestādes nosaukuma maiņu.
5. Atbildīgo par lēmuma izpildi noteikt Limbažu Galvenās bibliotēkas direktori.
6. Kontroli par lēmuma izpildi uzdot Limbažu novada Kultūras pārvaldes vadītājai.
7. Lēmuma projektu virzīt izskatīšanai Limbažu novada domes sēdē.

**11.**

**Par Alojas pilsētas bibliotēkas nosaukuma maiņu un nolikuma apstiprināšanu**

Ziņo Sarmīte Frīdenfelde

Saskaņā ar Valsts pārvaldes iekārtas likuma 73. panta pirmās daļas 1. punktu, publiskas personas orgāns un amatpersona savas kompetences ietvaros var izdot iekšējos normatīvos aktus par iestādes, iestādes izveidotās koleģiālās institūcijas vai struktūrvienības uzbūvi un darba organizāciju (nolikums, reglaments). Saskaņā ar Pašvaldību likuma 10. panta pirmās daļa 8. punktu, tikai domes kompetencē ir izveidot un reorganizēt pašvaldības administrāciju, tostarp izveidot, reorganizēt un likvidēt tās sastāvā esošās institūcijas, kā arī izdot pašvaldības institūciju nolikumus. Atbilstoši Bibliotēku likuma 4. panta otrajai daļai, bibliotēkas nolikumu (statūtus) apstiprina tās dibinātājs. Limbažu novada pašvaldība kā Alojas pilsētas bibliotēkas dibinātāja lemj par izveidotās iestādes nolikuma apstiprināšanu.

Veicot kultūras iestāžu reorganizāciju, saskaņā ar Limbažu novada domes 23.05.2024. lēmumu Nr. 409 “Par Limbažu novada kultūras iestāžu reorganizāciju”, (protokols Nr.9, 82.) Alojas pilsētas bibliotēkā tiek mainīta tās struktūra, ko nosaka iestādes nolikums. Tā rezultātā nolikums izstrādāts jaunā redakcijā. Ņemot vērā, ka Alojas pilsētas bibliotēkai ir izveidotas filiālbibliotēkas, kas atrodas ārpus Alojas pilsētas, priekšlikums mainīts iestādes nosaukumu uz Alojas bibliotēka.

Pamatojoties uz Valsts pārvaldes iekārtas likuma 73.panta pirmās daļas 1.punktu, Pašvaldību likuma 10. panta pirmās daļas 8. punktu, Bibliotēku likuma 4. pantu, **atklāti balsojot: PAR** – 5 deputāti (Kristaps Močāns, Arvīds Ozols, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Mainīt Limbažu novada pašvaldības padotībā esošās iestādes “Alojas pilsētas bibliotēka” (reģistrācijas Nr.40900010364, juridiskā adrese: Jūras iela 14, Aloja, Limbažu novads, LV-4064) nosaukumu uz “Alojas bibliotēka” ar 2024. gada 1. jūliju.
2. Apstiprināt Alojas bibliotēkas nolikumu (pielikumā).
3. Atzīt par spēku zaudējušu ar Limbažu novada domes 2022.gada 28.aprīļa sēdes lēmumu Nr.382 (protokols Nr.5, 25.) apstiprināto Alojas pilsētas bibliotēkas nolikumu.
4. Uzdot Limbažu novada Kultūras pārvaldes vadītājai informēt Kultūras ministriju, Kultūras informācijas sistēmu centru un veikt izmaiņas Latvijas Republikas uzņēmumu reģistrā par kultūras iestādes nosaukuma maiņu.
5. Atbildīgo par lēmuma izpildi noteikt Alojas pilsētas bibliotēkas vadītāju.
6. Kontroli par lēmuma izpildi uzdot Limbažu novada Kultūras pārvaldes vadītājai.
7. Lēmuma projektu virzīt izskatīšanai Limbažu novada domes sēdē.

**12.**

**Par Ozolaines pirmsskolas izglītības iestādes nolikuma apstiprināšanu**

Ziņo Zinta Skrastiņa

Ozolaines pirmsskolas izglītības iestādes vadītāja Z. Skrastiņa informē, ka pamatojoties uz Limbažu novada domes 2024. gada 25. aprīļa lēmumu Nr. 257 (protokols Nr.7, 3.) “Par Baumaņu Kārļa Viļķenes pamatskolas likvidāciju”, lai varētu reģistrēt iestādes izglītības programmas papildus īstenošanas adresi Briežu gatvē 6a, Viļķenē, Viļķenes pagastā, un norādīt to Valsts izglītības informācijas sistēmā Ministru kabineta noteiktajā kārtībā, nepieciešams veikt grozījumus Ozolaines pirmsskolas izglītības iestādes nolikumā.

Pašvaldību likuma 4. panta pirmās daļas 4. punkts nosaka, ka pašvaldībām ir šādas autonomās funkcijas: (..) gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību.

Pašvaldību likuma 10. panta pirmās daļas 8. punkts nosaka, Dome ir tiesīga izlemt ikvienu pašvaldības kompetences jautājumu. Tikai domes kompetencē ir: izveidot un reorganizēt pašvaldības administrāciju, tostarp izveidot, reorganizēt un likvidēt tās sastāvā esošās institūcijas, kā arī izdot pašvaldības institūciju nolikumus. Saskaņā ar tā paša likuma 50. panta pirmo daļu, Dome un pašvaldības administrācija iekšējos normatīvos aktus izdod likumā noteiktajā kārtībā.

Vispārējās izglītības likuma 9. panta otrā daļa nosaka, ka vispārējās izglītības iestādes nolikumu apstiprina tās dibinātājs. Izglītības likuma 24. panta trešajā daļā noteikts, ka izglītības iestādes reģistrāciju nodrošina iestādes dibinātājs. Iesniegumu par izglītības iestādes reģistrāciju iesniedz dibinātāja pilnvarota persona.

Aktuālā informācija par izglītības iestādi ir reģistrējama Valsts izglītības informācijas sistēmā, un, saskaņā ar Ministru kabineta 2019.gada 25.jūnija noteikumu Nr. 276 “Valsts izglītības informācijas sistēmas noteikumi” 31. punkta 31.2. apakšpunktu, novada pašvaldība pārzina un nodrošina informācijas ievadi sistēmā pašvaldības dibinātajās izglītības iestādēs

Ņemot vērā minēto un pamatojoties uz Pašvaldību likuma 4. panta pirmās daļas 4. punktu, 10. panta pirmās daļas 8. punktu, 50. panta pirmo daļu, Valsts pārvaldes iekārtas likuma 73. panta pirmās daļas 1. punktu, Izglītības likuma 24. panta trešo daļu, Vispārējās izglītības likuma 9. panta otro daļu, Ministru kabineta 2019. gada 25. jūnija noteikumu Nr. 276 “Valsts izglītības informācijas sistēmas noteikumi” 31. punkta 31.2. apakšpunktu, **atklāti balsojot: PAR** – 5 deputāti (Kristaps Močāns, Arvīds Ozols, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Apstiprināt Limbažu novada pašvaldības Ozolaines pirmsskolas izglītības iestādes nolikumu, saskaņā ar pielikumu.
2. Noteikt, ka lēmums stājas spēkā ar 2024. gada 1. augustu.
3. Uzdot Limbažu novada Ozolaines pirmsskolas izglītības iestādes vadītājai veikt Valsts izglītības informācijas sistēmā apstiprinātā nolikuma aktualizāciju
4. Limbažu novada Izglītības pārvaldes vadītājai V. Tinkusai veikt lēmuma izpildes kontroli.
5. Lēmuma projektu virzīt izskatīšanai Limbažu novada domes sēdē.

**13.**

**Informācijas**

1. Sēdes vadītājs K. Močāns informē, ka deputāts J. Bakmanis ir nolicis deputāta mandātu, un lūdz nosūtīt dokumentu informācijai deputātiem.
2. Sēdes vadītājs K. Močāns informē, ka lēmuma projekts par līdzfinansējuma piešķiršanu Krimuldas un Limbažu jauniešu simfoniskā orķestra vasaras nometnei tiks izskatīts jūnija Finanšu komitejā.

Sēdi slēdz plkst. 10:32

Sēdes vadītājs K. Močāns

Sēdes protokoliste D. Tauriņa